<classify> Tabia ya kuchokonoa pua ni hatari kwani inaweza kusababisha maambukizi ya ugonjwa wa pneumonia, utafiti waonesha.Utafiti uliofanywa na taasisi ya European Respiratory Journal ya nchini Uingereza mwishoni mwa mwaka 2018, unaonesha kuwa kitendo hicho husambaza bakteria hatari ambao ndio husababisha ugonjwa huo.Kwa mujibu wa Mtafiti Mkuu wa utafiti huo, Dk Victoria Connor, Pneumonia ni moja ya sababu kubwa zinazopelekea vifo vingi duniani ukiwa unasababisha vifo milioni 1.3 vya watoto chini ya miaka mitano, duniani kila mwaka.Japokuwa kuchokonoa pua ni tabia inayochefua, madhara yake kiafya ni makubwa zaidi na jamii ni lazima ichukue hatua, aliongeza.Dk Connor pia ametoa wito kwa wazazi kuwafundisha watoto wao kuachana na tabia hiyo kwa lengo la kuepuka maradhi hayo.  <topic>: KITAIFA 